पोखरा प्रिमियर लिग

पोखरा प्रिमियर लिग एक व्यवसायीक नेपाली टी-२० क्रिकेट प्रतियोगिता हो जसलाई नमस्ते पोखरा प्रिमियर लिगको नामबाट पनि चिनिन्छ। जुन नेपालको एक सुन्दर सहर पोखरामा हुने गरेको छ। पहिलो संस्करणको पोखरा प्रिमियर लिग कात्तिक ९ देखि कात्तिक २० गतेसम्म आयोजना गरिएको थियो। यस प्रतियोगितालाई क्विन्स इभेन्ट म्यानेजमेन्ट प्रालिले प्रबन्धन गरेको छ। २०७५ मा पोखरामा पहिलो पटक आयोजना भएको पोखरा प्रिमियर लिगलाई अन्तर्राष्ट्रिय क्रिकेट परिषद मान्यता दिएको थियो। 

यस पोखरा प्रिमियर लिगको शीर्षक प्रायोजन भने नमस्ते प्रिमियम बियरले गरेको थियो जसका कारण प्रतियोगिताको नाम नमस्ते पोखरा प्रिमियर लिग भएको थियो। आयोजक क्विन्स इभेन्ट्स प्रालीले पोखरा प्रिमियर लिगको पुरस्कार राशीमा विजेता टोलीलाई २७ लाख नगद पुरस्कार र उप-विजेता टोलीलाई १० लाख नगद पुरस्कार दिने घोषण गरेको थियो। यो नेपालको टी-२० लिगमा सर्वाधिक राशीको पुरस्कार हो। यस अघिका धनगढी प्रिमियर लिग र एभरेस्ट प्रिमियर लिगको प्रत्यक्ष प्रसारण एपी वान एचडीले गर्दै आएको भएतापनि, पोखरा प्रिमियर लिगलाई भने प्रत्यक्ष प्रसारण हिमालय टेलिभिजन एचडीले गरेको थियो। राजधानीमा आयोजित एक पत्रकार सम्मेलनमा प्रतियोगिताको आयोजक क्विन्स इभेन्ट्सका प्रबन्ध निर्देशक छुम्बी लामा र हिमालय टेलिभिजनका अध्यक्ष धर्मराज भुसालले उक्त हस्ताक्षर गरेका थिए। सम्झौताका अनुसार हिमालय टेलिभिजनले ३ वर्ष प्रसारण गरे बापत नगद र अन्य गरी ३ करोड ७० लाख रुपैयाँ प्रदान गरेको थियो। यस अधिकार बापत हिमालय टिभीले टेलिभिजन र सम्पूर्ण डिजिटल अधिकार प्राप्त गरेको थियो। 

वर्तमान टोलीहरूको विवरण
 टोलीहरू सहर घरेलु मैदान सुरुवात मालिक  वर्तमान कप्तान  महत्त्वपूर्ण खेलाडी हुलास काठमाडौ रोयल्सकाठमाडौकाठमाडौ २०७५राज्यलक्ष्मी गोल्छाज्ञानेन्द्र मल्लज्ञानेन्द्र मल्लपोखरा पल्टनपोखरापोखरा  २०७५विनायक पोखरेलशरद भेषावकरशरद भेषावकरबुटवल ब्लास्टरबुटवलबुटवल  २०७५रामबहादुर बिस्टसोमपाल कामीसोमपाल कामीएक्सपर्ट धनगढी ब्लुजधनगढीधनगढी  २०७५सञ्जिव शर्मादिपेन्द्र सिहं ऐरीदिपेन्द्र सिहं ऐरीचितवन राइनोजचितवनचितवन २०७५राहुल महरापारस खड्कापारस खड्काविराटनगर टाइटान्सविराटनगरविराटनगर  २०७५पारस लुनियासन्दीप लामिछानेसन्दीप लामिछाने

 नतिजा 
संस्करणस्थानफाइनलसंस्करणको उत्कृष्ट खेलाडीविजेतानतिजाउप-विजेता२०७५पोखरा रङ्गशाला, पोखरापोखरा पल्टन१६१/७ (१९.२ ओभर)पोखरा पल्टनले ३ विकेटले खेल जितेको थियो।सूचकपत्रचितवन राइनोज१६०/५ (२० ओभर) सन्नी पटेल (चितवन राइनोज)२०७६पोखरा रङ्गशाला, पोखराचितवन राइनोज२०२/५ (२० ओभर)चितवन राइनोजले ३२ रानले खेल जितेको थियो।सूचकपत्रपोखरा पल्टन१७०/७ (२० ओभर) रोहन मुस्तफा (चितवन राइनोज)

यो पनि हेर्नुहोस्
 धनगढी प्रिमियर लिग
 एभरेस्ट प्रिमियर लिग

सन्दर्भ सामाग्री

 बाह्य कडीहरू 
 पोखरा प्रिमियर लिग - २०७५ क्रिक इन्फोमा
प‍ोखरा प्रिमियर लिग - २०७६ क्रिक इन्फोमा

श्रेणी:नेपालमा क्रिकेट
श्रेणी:नेपालका क्रिकेट प्रतियोगिताहरू
श्रेणी:पोखरा प्रिमियर लिग